b'\n_START_ARTICLE_\nBorussia Dortmund\n_START_SECTION_\nNavija\xc4\x8di\n_START_PARAGRAPH_\nNavija\xc4\x8di spadajo med ene najbolj\xc5\xa1ih v Nem\xc4\x8diji in Evropi. Doma\xc4\x8de tekme so skoraj v celoti razprodane, klub je moral celo omejiti prodajo sezonskih vstopnic, da lahko da na dan tekme nekaj vstopnic tudi v redno prodajo. Lastijo si rekord za najve\xc4\x8dje \xc5\xa1tevilo obiskovalcev na sezono v Evropi, v sezoni 2007-08 se jih je v povpre\xc4\x8dju zbralo 77,510 na tekmo._NEWLINE_Tudi na gostovanjih so navija\xc4\x8di znani po tem, da velikokrat celo preglasijo doma\xc4\x8de navija\xc4\x8de.\n_START_SECTION_\nRekordi\n_START_PARAGRAPH_\nBorussia Dortmund je povezana z mnogimi rekordi:_NEWLINE_- Michael Zorc je rekorder po \xc5\xa1tevilu nastopov za klub (463)._NEWLINE_-\xc2\xa0Alfred Preissler je rekorder po \xc5\xa1tevilu zadetkov za klub (168)._NEWLINE_-\xc2\xa0Najmlaj\xc5\xa1i igralec, ki je zaigral za ta klub je bil Nuri \xc5\x9eahin pri 16 letih in 335 dneh._NEWLINE_- Borussia Dortmund je do\xc5\xbeivela najhuj\xc5\xa1i poraz v zgodovini Bundeslige (12-0 v gosteh proti Borussiji M\xc3\xb6nchengladbach 29. aprila 1978)._NEWLINE_-\xc2\xa0Najve\xc4\x8d enajstmetrovk v eni tekmi do sedaj je bilo dosojenih na tekmi med Borussio M\xc3\xb6nchengladbach in Borussio Dortmund (pet enajstmetrovk, 9. november 1965)._NEWLINE_- Dortmundov Friedhelm Konietzka je dosegel prvi gol v zgodovini Bundeslige (na tekmi med Borussio Dortmund in Werder Bremnom).'